Bahreini rahvusvaheline ringrada
Bahreini rahvusvaheline ringrada (araabia keeles حلبة البحرين الدولية – 'Ḥalba al-Baḥrayn ad-Dawliyya') on mootorispordikompleks, mis avati 2004. aastal ning kus peetakse kiirendussõite, Vormel 2 (endine GP2) sarja võistlusi ja igal aastal toimuv Vormel 1 Bahreini Grand Prix. 2004. aasta Bahreini Grand Prix oli esimene Lähis-Idas peetud Vormel 1 Grand Prix. Aastatel 2006–2010 korraldati rajal V8 Supercarsi sarja Desert 400 etappi. Rajal on FIA esimese klassi litsents ning sellel on mitu trassi.